Pablito Martinez Tagura

**Pablito Martinez Tagura** (født 1962) i provinsen Abra i Filippinene) er en ordensgeistlig og katolsk biskop som er apostolisk vikar av San Jose på øya Mindoro.
## Liv og virke
### Bakgrunn
Tagura ble født i Tayum i Abra og vokste opp i Tagodtod i Lagangilang i provinsen Abra. Hans foreldre, Marcos B. Tagura og Magdalena M. Tagura, var begge lærere. Han har fire søsken. Pablito Tagura ble med i Society of the Divine Word i 1978 og studerte filosofi ved* Divine World College* i Bangued. Han fullførte sine teologiske studier ved *Divine World Seminary* i Tagaytay City, hvor han tok en mastergrad. 3Den 1. mai 1988 avla han sin høytidelige profess.
### Prest
Den 17. desember 1988 samme år ble han ordinert til prest.

Etter ordinasjonen underviste han ved *Christ the King Missionary Seminary* i Quezon City frem til 1991 og studerte deretter ved jesuittenes Marquette University i Milwaukee frem til 1997, hvor han tok doktorgraden i filosofi. 

Fra 1997 til 2014 var han professor, økonom og studiedekan ved *Christ the King Seminary* i Quezon City, og fra 2005 rektor ved seminaret. Fra 2015 til 2018 var han medlem av provinsrådet for sin orden. Fra 2017 til 2020 underviste han i USA som professor ved *Divine World College* i Epworth i Iowa. 

Fra 2020 og utover tjenestegjorde han igjen som rektor og studiedekan ved *Christ the King Seminary* i Quezon City og som medlem av provinsrådet til *Society of the Divine Word*.

### Titulætrbiskop, apostolisk vikar i San Jose i Mindoro
Den 17. desember 2022 utnevnte pave Frans ham til apostolisk vikar av San Jose på øya Mindoro. Proprefekten for Dikasteriet for å fremme evangelisering, kardinal Luis Antonio Tagle, bispevet ham den 17. februar året etter ved* Christ the King Seminary* i Quezon City. Medkonsekrerende var den apostoliske nuntius til Filippinene, erkebiskop Charles Brown, og erkebiskopen av Lipa, Gilbert Garcera. Innsettelsen i San Jose fant sted den 24. februar 2023.

I april 2024 forbød biskop Tagura offentlig venerasjon i hans apostoliske vikariat av Maria-bildet knyttet til Lipa Maria-åpenbaringen, med henvisning til Vatikanets kjennelse mot dets autentisitet.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761–1830) *1816
* Pave Pius IX (1792–1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1991) *1877
* Kardinal Giovanni Cagliero (1838–1926) *1884
* Erkebiskop Guglielmo Piani (1875–1956) *1922
* Erkebiskop José Maria Diosomito Cuenco (1885–1972) *1942
* Biskop Antonio Floro Frondosa (1909–1993) *1952 
* Kardinal Jaime Lachica Sin (1928–2005) *1967
* Kardinal Luis Antonio Gokim Tagle (1957–) *2001
* Biskop *Pablito Martinez Tagura* (1962– ) *2022

## Referanser